**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“ v príslušnom gramatickom tvare)

**ev. č. objednávateľa: 316/2023/ODDRP ev. č. zhotoviteľa:**

**na uskutočnenie stavebných prác na stavbe s****názvom:**

„Obnova športového areálu pri Gymnáziu Ľudovíta Štúra Zvolen“

(ďalej ako „**Zmluva**“ v príslušnom gramatickom tvare)

**medzi zmluvnými stranami:**

**Objednávateľ:**

Názov:  **Banskobystrický samosprávny kraj**

Sídlo: Nám. SNP 23, 974 01 Banská Bystrica

Právna forma: samostatný územný samosprávny a správny celok SR zriadený

zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Mgr. Ondrej Lunter, predseda Banskobystrického samosprávneho kraja

IČO: 37 828 100

DIČ: 2021627333

Bankové spojenie: Štátna pokladnica

Číslo účtu: SK85 8180 0000 0070 0068 5267

Osoby oprávnené rokovať

- vo veciach Zmluvy: Mgr. Martin Daniš, vedúci odboru verejného obstarávania a investícii Úradu Banskobystrického samosprávneho kraja,

JUDr. Jakub Izák, vedúci oddelenia administratívno-technickej podpory na Odbore verejného obstarávania a investícií Úradu BBSK

- v technických

(realizačných) veciach: Ing. Marek Gerö, odborný referent pre investície odboru verejného obstarávania a investícii Úradu BBSK,

 RNDr. Ivetta Vidová, riaditeľka školy – Gymnázium Ľudovíta Štúra, Hronská 1467/3, 960 49 Zvolen (IČO: 00160865)

Telefón/ fax: 048/432 56 73, 0940 982 373, 0911 081 286

E-mail: podatelna@bbsk.sk, marek.gero@bbsk.sk, ivetta.vidova@gymzv.sk

(ďalej ako „**objednávateľ**“v príslušnom gramatickom tvare)

a

**Zhotoviteľ:**

Obchodné meno:

Sídlo:

 Zapísaný v:

 Štatutárny orgán:

 IČO:

 DIČ:

 IČ DPH :

 Bankové spojenie:

 Číslo účtu:

Osoby oprávnené rokovať vo veciach

- zmluvných:

- technických:

(ďalej ako „**zhotoviteľ**“ v príslušnom gramatickom tvare)

( spolu ďalej aj ako„**Zmluvné strany**“ v príslušnom gramatickom tvare)

**Preambula**

1. Táto Zmluva sa uzatvára ako výsledok verejného obstarávania realizovaného postupom verejnej súťaže podľa § 66 ods.7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**zákon o verejnom obstarávaní**“) na predmet zákazky: „**Obnova športového areálu pri Gymnáziu Ľudovíta Štúra Zvolen“** (ďalej ako „**verejné obstarávanie**“). Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto Zmluva je uzatvorená na základe výsledku verejného obstarávania.
2. Nevyhnutným predpokladom k plneniu podľa tejto Zmluvy je schválenie Žiadosti o príspevok na projekt podpory športu poskytovateľom pomoci, ktorým je **Fond na podporu športu** (ďalej ako „**poskytovateľ príspevku**“) na základe žiadosti objednávateľa o príspevok v rámci programu „Výstavba, rekonštrukcia a modernizácia športovej infraštruktúry“, číslo: 2022/002.
3. Realizácia diela definovaného v Čl. III. tejto Zmluvy bude spolufinancovaná z príspevku, ktorého podmienky čerpania sú upravené v zmluve o príspevku na projekt podpory športu uzatvorenej medzi objednávateľom a poskytovateľom príspevku.
4. Zhotoviteľ berie na vedomie, že dielo bude financované z príspevku Fondu na podporu športu na základe zmluvy o príspevku na projekt podpory športu, uzavretej medzi objednávateľom a poskytovateľom príspevku.
5. Zmluvné strany berú na vedomie a súhlasia, že cena za dielo bude hradená na základe zmluvy o príspevku na projekt podpory športu a faktúry budú zaplatené zhotoviteľovi po pripísaní príspevku na účet objednávateľa.

**Čl. I.**

**Úvodné ustanovenia**

1. Objednávateľ je výlučným vlastníkom nehnuteľnosti, v ktorej, resp. na ktorej bude zhotoviteľ realizovať dielo špecifikované v Čl. III. Zmluvy, v Prílohe č. 1 Zmluvy (Rozpočet/Ocenený Výkaz výmer zhotoviteľa) a v Prílohe č. 2 Zmluvy (Projektová dokumentácia).
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela v zmysle Zmluvy a všeobecne záväzných právnych predpisov a technických noriem Slovenskej republiky a Európskej únie.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie diela v zmysle tejto Zmluvy, a to najmä, nie však výlučne, predpisy a normy v ich platnom a účinnom znení vymenované v Zmluve.
4. Zhotoviteľ vyhlasuje, že pred uzavretím Zmluvy dostatočne zvážil a s vynaložením náležitej odbornej starostlivosti a všetkého úsilia posúdil prichádzajúce riziká spojené s realizáciou diela podľa tejto Zmluvy, v cenovej ponuke vzal do úvahy rozsah materiálov, prác, služieb potrebných na dokončenie diela ako celku v súlade s touto Zmluvou a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržbu prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného diela objednávateľom, ako aj všetky ostatné náklady súvisiace s realizáciou diela) a tieto všetky zahrnul do ceny za dielo podľa tejto Zmluvy.
5. Zhotoviteľ vyhlasuje a podpisom Zmluvy potvrdzuje, že sa v plnom rozsahu oboznámil s rozsahom, s povahou diela podľa tejto Zmluvy, nastaveným časovým harmonogramom, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné, včasné a riadne vykonanie diela, a to všetko v súlade s podmienkami vyplývajúcimi z tejto Zmluvy.

**Čl. II.**

**Predmet Zmluvy**

1. Predmetom tejto Zmluvy je uskutočnenie stavebných prác na stavbe s názvom: „**Obnova športového areálu pri Gymnáziu Ľudovíta Štúra Zvolen**“ spočívajúcich v záväzku zhotoviteľa v súlade so všetkými podmienkami vyplývajúcicmi z tejto Zmluvy, najmä v dohodnutom čase a mieste, na svoje vlastné náklady a nebezpečenstvo, v rozsahu prác a dodávok materiálov, technologickým postupom a spôsobom špecifikovaným v tejto Zmluve, podľa pokynov objednávateľa riadne vykonať, a objednávateľovi včas odovzdať dielo bližšie špecifikované v tejto Zmluve, bez vád a nedorobkov, za čo sa objednávateľ zaväzuje takto riadne zhotovené a včas odovzdané dielo podľa tejto Zmluvy od zhotoviteľa prevziať spôsobom dohodnutým v Zmluve a uhradiť zhotoviteľovi cenu za dielo dohodnutú v tejto Zmluve.

**Čl. III.**

**Členenie a rozsah diela, všeobecné požiadavky na dielo**

1. Dielom sa na účely Zmluvy rozumie realizácia stavebných prác na stavbe:

Názov stavby: Obnova športového areálu pri Gymnáziu Ľudovíta Štúra Zvolen

Miesto stavby: pozemok - parcela registra „C“ evidovaná na katastrálnej mape pod parcelným č. 3185/2, o výmere: 26888 m2, druh pozemku: zastavaná plocha a nádvorie, vedená Okresným úradom Zvolen, katastrálny odbor, na liste vlastníctva č. 5239, pre k.ú. Zvolen, obec Zvolen, okres Zvolen,

podľa špecifikácie a v rozsahu určenými nasledovnými dokumentami:

* 1. ponuka zhotoviteľa predložená vo verejnom obstarávaní
	2. projektová dokumentácia špecifikovaná v ods. 2 tohto článku Zmluvy
	3. rozpočet/ocenený Výkaz výmer
	4. táto Zmluva
	5. súťažné podklady z verejného obstarávania, ktorého výsledkom je uzavretie tejto Zmluvy

Uvedené dokumenty sú záväzné a vzájomne sa doplňujúce. V prípade rozporov týkajúcich sa vymedzenia rozsahu diela medzi nimi platí poradie ich záväznosti (od 1.1. po 1.5., pričom najvyššiu prioritu má dokument s označením 1.1.) tak ako sú uvedené vyššie v tomto odseku. Za účelom predídenia akýchkoľvek pochybností platí, že výkladové pravidlo podľa predchádzajúcej vety sa uplatňuje výlučne na špecifikáciu a rozsah diela.

1. Dielo je podrobne vymedzené:
* dokumentáciou na stavebné povolenie s náležitosťami dokumentácie na realizáciu stavby (DSP a DRS) s názvom: Obnova športového areálu pri Gymnáziu Ľudovíta Štúra Zvolen, vyhotovenou obchodnou spoločnosťou: Ving s. r. o., so sídlom 9. mája 14, 974 01 Banská Bystrica, IČO: 51093073, zapísanou v Obchodnom registri Okresného súdu Banská Bystrica, oddiel: Sro, vložka č. 32709/S, autorizačne osvedčenou osobou, architektom Ing. Vladimírom Kmeťom, (ďalej ako „**Dokumentácia**“).
1. Na realizáciu diela (resp. dotknutej časti diela) boli vydané:
* Stavebné povolenie č. SÚ 1906/2023-Hr, vydané príslušným stavebným úradom (Mesto Zvolen),

(ďalej ako „**povolenie**“).

1. Zhotoviteľ sa zaväzuje vykonať dielo v súlade s podmienkami určenými v povolení a s podmienkami uvedenými vo vyjadreniach dotknutých orgánov a organizácií.
2. Zhotoviteľ sa zaväzuje vykonať dielo podľa stavebno-technických požiadaviek a technologických postupov predpísaných príslušnými právnymi predpismi (zákonnými i podzákonnými) a technickými normami Slovenskej republiky a Európskej únie vzťahujúcimi sa k dielu.
3. Zhotoviteľ sa zaväzuje použiť na vykonanie diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi a technickými normami. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená stavebným dozorom objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu diela, musia dosahovať vlastnosti a technické a technologické parametre určené príslušnými právnymi a technickými normami.
4. Zhotoviteľ je povinný pri zhotovovaní diela postupovať s odbornou starostlivosťou a striktne dodržiavať ustanovenia najmä zákona č. 50/1976 Zb. **o územnom plánovaní a stavebnom poriadku** (stavebný zákon) v znení neskorších predpisov (ďalej ako „**stavebný zákon**“), zákona č. 124/2006 Z. z. **o bezpečnosti a ochrane zdravia pri práci** a o zmene a doplnení niektorých zákonov v znení neskorších predpisov, Vyhlášky MPSVaR SR č. 147/2013 Z. z., ktorou sa ustanovujú **podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností**, podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákona č. 314/2001 Z. z. **o ochrane pred požiarmi** v znení neskorších predpisov, zákona č. 17/1992 Zb. **o životnom prostredí** v znení neskorších predpisov, zákona č. 79/2015 Z. z. **o odpadoch** a o zmene a doplnení niektorých zákonov v znení neskorších predpisov, zákona č. 56/2018 Z. z. **o posudzovaní zhody výrobku, sprístupňovaní určeného výrobku na trhu** a o zmene a doplnení niektorých zákonov v znení neskorších predpisov. Zhotoviteľ sa zaväzuje, že u fyzických osôb, prostredníctvom ktorých plní svoj záväzok vyplývajúci z predmetu tejto Zmluvy, neporuší zákaz nelegálneho zamestnávania podľa zákona č. 82/2005 Z. z. **o nelegálnej práci a nelegálnom zamestnávaní** a o zmene a doplnení niektorých zákonov v znení neskorších predpisov. Uložené pokuty, iné sankcie alebo škodu spôsobenú objednávateľovi v dôsledku porušenia povinností zhotoviteľa stanovených vyššie uvedenými právnymi predpismi, uhradí v plnom rozsahu zhotoviteľ.

**Čl. IV.**

**Termíny realizácie diela**

1. Zhotoviteľ sa zaväzuje, že zhotoví dielo podľa tejto Zmluvy v nasledovných termínoch realizácie diela:
	1. **prevzatie staveniska zhotoviteľom:** **do desiatich (10) pracovných dní** odo dňa nadobudnutia účinnosti tejto Zmluvy,
	2. **začiatok realizácie diela:** bez zbytočného odkladu po prevzatí staveniska zhotoviteľom,

najneskôr **do troch (3) pracovných dní odo dňa prevzatia staveniska,**

* 1. **koniec (dokončenie) realizácie diela:** **do tristotridsať (330) dní odo dňa prevzatia staveniska zhotoviteľom.**
1. Zhotoviteľ sa zaväzuje realizovať dielo v súlade s harmonogramom prác, ktorý obsahuje časový rozvrh všetkých činností potrebných na vykonanie diela (príloha č. 3 Zmluvy). V prípade, ak zhotoviteľ riadne vykoná dielo pred termínom špecifikovaným v ods. 1 bod 1.3. tohto článku Zmluvy, bude objednávateľ povinný takto vykonané dielo prevziať.
2. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s odovzdaním diela v termíne podľa ods. 1 bod 1.3. tohto článku Zmluvy, resp. v zmysle prílohy č. 3 tejto Zmluvy - harmonogramu prác, písomne informovať objednávateľa o tejto skutočnosti, a to záznamom v stavebnom denníku a prostredníctvom elektronickej pošty na adresu marek.gero@bbsk.sk, ivetta.vidova@gymzv.sk.

**Čl. V.**

**Cena za dielo**

1. Zhotoviteľ podpisom tejto Zmluvy výslovne vyhlasuje, že:
* do ceny za dielo zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
* pri zostavovaní svojej cenovej ponuky vzal na vedomie a počítal s tým, že počas vykonávania diela nie je povolená žiadna zmena cien,
* do ceny za dielo zodpovedne a úplne zahrnul všetky výdavky potrebné pre úplné, kvalitné a odborné vykonanie diela,
* do ceny za dielo v celom rozsahu zahrnul aj práce v projektovej dokumentácii alebo vo Výkaze výmer neobsiahnuté, ale podľa príslušnej odvetvovej praxe a skúseností zhotoviteľa pre riadne vykonanie diela nutné alebo potrebné,
* u všetkých položiek Rozpočtu/oceneného Výkazu výmer platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletizačných a iných materiálov, daní, ciel a iných poplatkov,
* mu je úplne a presne známy rozsah diela tak, ako je vymedzený Zmluvou, a že (i) nebude žiadať objednávateľa o úhradu žiadnych výdavkov, nákladov a prác naviac, že (ii) porozumel zadaniu predmetu a rozsahu diela vrátane príloh k Zmluve a zodpovedne a dôkladne s vynaložením odbornej starostlivosti si ich overil, pričom znenie zadania mu nebolo nezrozumiteľné, alebo nejednoznačné, že (iii) najneskôr ku dňu podpisu Zmluvy obdržal uspokojivé odpovede a pokyny na svoje prípadné otázky a (iv) si overil všetky ostatné faktory ovplyvňujúce cenu za dielo, vyhodnotil ich a zahrnul do ceny za dielo aj príslušnú rezervu kalkulovaného rizika pre prípad nepredvídateľných okolností.
1. Cena za dielo je stanovená **na základe cenovej ponuky zhotoviteľa ako uchádzača vo verejnom obstarávaní ako súčet jednotlivých ocenených položiek uvedených v prílohe č. 1 Zmluvy**, a na základe zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov**.**
2. Celková cena za dielo predstavuje:

**Cena bez DPH: Eur**

**DPH vo výške 20%: Eur**

**Cena s DPH: Eur**

(slovom: ...................................... s DPH) (ďalej aj ako „**cena diela**“).

1. Cena za dielo dohodnutá Zmluvnými stranami podľa ods. 3 tohto článku Zmluvy je cena konečná, maximálna a platná počas celej doby trvania Zmluvy a v celom rozsahu zahŕňa všetky náklady a réžie súvisiace s realizáciou diela, ktoré vyplývajú pre zhotoviteľa z tejto Zmluvy (napr. zriadenie staveniska, odvoz a likvidácia vzniknutého odpadu, skúška a dokumentácia kvality materiálov a postupov zhotovovaného diela, fotodokumentácia priebehu realizácie diela, vyhotovenie dokumentácie vykonávaných prác a výrobnotechnickej dokumentácie, vyhotovenie dokumentácie skutočného vyhotovenia stavby a iné).
2. Príloha č. 1 k Zmluve je Rozpočet/ocenený Výkaz výmer vo všetkých položkách pre všetky stavebné objekty jednotlivo. V prípade, ak zhotoviteľ niektorú položku neocení, má sa za to, že takéto práce, montáže, dodávky materiálov, materiály, atď. budú zhotoviteľom realizované a dodané a ich cena je už zahrnutá v niektorých iných položkách.
3. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej cene za dielo ich starostlivo zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.

**Čl. VI.**

**Platobné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť faktúry za vykonané dodávky a práce na diele v zmysle tejto Zmluvy maximálne v troch fakturačných celkoch, ktoré musia byť v súlade s akceptovaným plnením stavebných prác a dodávok na diele v zmysle tejto Zmluvy, po dosiahnutí predpísanej výšky plnenia podľa tohto odseku tohto článku Zmluvy, po kontrole súladu s vykonanými prácami a dodávkami na diele a podľa skutkového stavu. Podkladom pre vystavenie každej jednotlivej faktúry budú súpis skutočne vykonaných prác a dodávok na diele a zisťovací protokol, ktoré budú odsúhlasené stavebným dozorom a zaevidované v stavebnom denníku. Stavebný dozor pred odsúhlasením podkladov pre vystavenie faktúry zabezpečí kontrolu ich súladu so Zmluvou, ako aj so zmluvou o príspevku na projekt podpory športu. Povinnou prílohou poslednej vystavenej faktúry podľa tohto odseku je preberací protokol o odovzdaní a prevzatí diela podpísaný obidvomi Zmluvnými stranami.

Definovanie výšky jednotlivých faktúr:

2.1 Cena fakturovaných prác a dodávok na diele v zmysle tejto Zmluvy v rámci prvého fakturačného celku bude minimálne 50 % a maximálne 55 % z celkovej ceny diela s DPH podľa Čl. V. ods. 3 tejto Zmluvy,

2.2 Cena fakturovaných prác a dodávok na diele v zmysle tejto Zmluvy v rámci druhého fakturačného celku bude minimálne 35 % a maximálne 40 % z celkovej ceny diela s DPH podľa Čl. V. ods. 3 tejto Zmluvy,

2.3 Cena fakturovaných prác a dodávok na diele v zmysle tejto Zmluvy v rámci tretieho fakturačného celku (konečná faktúra) bude minimálne 5 % z celkovej ceny diela s DPH podľa Čl. V. ods. 3 tejto Zmluvy.

1. Každá faktúra bude predložená na úhradu **v troch (3) vyhotoveniach vrátane krycieho listu**. Prílohou každej faktúry bude súpis vykonaných prác a dodávok na diele aj v elektronickej verzii na CD výlučne vo formáte ,,microsoft excel: prípona - .xlsx -)“ a zisťovací protokol podpísaný oprávnenou osobou zhotoviteľa a stavebným dozorom objednávateľa, ktorí svojimi podpismi zaručujú, že fakturované stavebné práce a dodávky na diele boli skutočne realizované podľa schválenej dokumentácie a ocenené položkou zo schváleného rozpočtu. Jednotlivé položky v prílohách sa nebudú uvádzať kumulovane, ale položkovite sa uvedú v jednotkových množstvách a jednotkových cenách. Prílohou faktúry bude zároveň doklad preukazujúci úhradu všetkých splatných záväzkov zhotoviteľa voči svojim subdodávateľom. Okrem toho sú prílohou faktúry:
2. fotodokumentácia zachytávajúca fakturované práce a dodávky;
3. dokumentácia preukazujúca odvoz a uskladnenie odpadu na skládke/ poplatok za skládku;
4. doklady o zhode k použitým stavebným materiálom, licencie k prístrojom a technológiám.

Súpis vykonaných prác a dodávok tvorí prílohu každej faktúry vystavenej zhotoviteľom v súlade s nižšie uvedenými požiadavkami:

* položky súpisu vykonaných prác musia byť v súlade s položkami prác uvedenými v stavebnom rozpočte/ocenenom výkaze výmer;
* súpis vykonaných prác musí zaznamenávať množstvo prác vykonaných/tovarov dodaných zhotoviteľom v súlade s rozpočtom/oceneným výkazom výmer;
* súpis vykonaných prác musí byť potvrdený zo strany stavebného dozoru, súpis vykonaných prác musí obsahovať jednotkové ceny fakturovaných prác v súlade so Zmluvou.
1. Zhotoviteľ je povinný pri zhotovovaní diela spolupracovať pri monitorovaní pokroku realizácie stavebných prác, a to aj prostredníctvom evidencie napĺňania monitorovacích údajov, na ktorú bude vyzvaný objednávateľom v stanovených termínoch a spravidla pri fakturácii.
2. Konečná faktúra predstavuje celkové finančné vysporiadanie diela. Zhotoviteľ je oprávnený vystaviť konečnú faktúru celého diela po riadnom vykonaní celého diela, jeho odovzdaní a prevzatí v Zápise o odovzdaní a prevzatí diela a odstránení všetkých vád a nedorobkov na diele uvedených v preberacom protokole, a to do tridsať (30) dní odo dňa splnenia podmienok uvedených v tomto odseku. Povinnými prílohami konečnej faktúry sú protokol o odovzdaní a prevzatí diela a súpis všetkých už objednávateľom uhradených faktúr, ako aj potvrdenie o odstránení vád a nedorobkov diela podpísané oprávnenými zástupcami obidvoch zmluvných strán a doklad preukazujúci úhradu všetkých splatných záväzkov zhotoviteľa voči svojim subdodávateľom.
3. Úhrada peňažného záväzku objednávateľa uhradiť cenu za riadne a včas vykonané dielo v zmysle Zmluvy sa uskutoční formou bezhotovostného platobného styku, a to na transparentný bankový účet zhotoviteľa uvedený v záhlaví tejto Zmluvy.
4. Faktúra sa považuje za uhradenú dňom pripísania úhrady na transparentný bankový účet zhotoviteľa uvednený v záhlaví tejto Zmluvy.
5. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky z omeškania podľa § 369 ods. 2 Obchodného zákonníka.
6. Lehota splatnosti jednotlivých faktúr je **šesťdesiat** (**60) dní** odo dňa doručenia faktúry objednávateľovi. Ak posledný deň lehoty splatnosti faktúry pripadne na sobotu, nedeľu alebo iný deň pracovného pokoja, faktúra bude splatná v najbližší nasledujúci pracovný deň. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
7. Jednotlivé faktúry musia spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
8. V prípade, že faktúra nebude obsahovať náležitosti uvedené v tejto Zmluve, objednávateľ bude oprávnený takto vystavenú faktúru vrátiť zhotoviteľovi na doplnenie. V takom prípade začne nová lehota splatnosti plynúť doručením opravenej faktúry objednávateľovi.
9. K zmene dohodnutej ceny diela môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní v platnom znení a ostatnými právnymi predpismi.
10. Zmluvné strany sa dohodli, že v prípade, ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „**zákon o DPH**“)) vedenom Finančným riaditeľstvom Slovenskej republiky, je objednávateľ oprávnený v deň, v ktorom sa dozvedel o zverejnení zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH, alebo bude zhotoviteľovi uvoľnená najneskôr deň nasledujúci po dni predloženia:
* originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
* preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) zákona o DPH.
1. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
2. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**Čl. VII.**

**Podmienky vykonania diela**

1. Zhotoviteľ bude objednávateľom vyzvaný formou e-mailu zaslaného na adresu ................................. na prevzatie staveniska. Objednávateľ vyzve zhotoviteľa na prevzatie staveniska **do desiatich (10) pracovných dní** odo dňa nadobudnutia účinnosti tejto Zmluvy, pričom zhotoviteľ je povinný prevziať stavenisko v termíne uvedenom vo výzve.
2. Objednávateľ sa zaväzuje, že k termínu odovzdania staveniska poskytne zhotoviteľovi v nevyhnutnom rozsahu potrebné spolupôsobenie tým, že zabezpečí:
* Dokumentáciu;
* stavebné povolenie špecifikované v odseku 3 Čl. III. tejto Zmluvy;
* oznámenie o tom, kto bude vykonávať stavebný dozor spolu s identifikačnými údajmi tohto subjektu.
1. O odovzdaní staveniska spíšu Zmluvné strany protokol o odovzdaní staveniska, v ktorom objednávateľ uvedie osobu zodpovednú za stavebný dozor. Súčasťou protokolu o odovzdaní staveniska budú všetky doklady a rozhodnutia, ktoré sú potrebné pre vykonanie diela. V protokole o odovzdaní staveniska Zmluvné strany jednoznačne a nezameniteľne vymedzia rozsah odovzdávaného staveniska.
2. V prípade omeškania objednávateľa s odovzdaním staveniska zhotoviteľovi, nie je zhotoviteľ v omeškaní s plnením svojho záväzku, a to o počet dní omeškania objednávateľa s odovzdaním staveniska.
3. Odo dňa odovzdania staveniska v plnom rozsahu zodpovedá za stavenisko zhotoviteľ.
4. Zhotoviteľ je povinný stavenisko na vlastné náklady označiť spôsobom zodpovedajúcim všeobecne záväzným právnym predpisom SR.
5. Zhotoviteľ berie na vedomie, že po začatí realizácie stavebných prác objednávateľ zabezpečí označenie stavebného objektu v súlade s podmienkami zmluvy o príspevku na projekt podpory športu (v koordinácii so zhotoviteľom).
6. Zhotoviteľ zodpovedá za poriadok na stavenisku a stavbe, za správne uskladnenie materiálov a konštrukcií a za prípadné znečistenie komunikácií, ktoré bude používať pri vykonávaní diela a okolia staveniska. Zhotoviteľ sa zaväzuje v súlade s príslušnými právnymi predpismi a odsekom 26. tohto článku Zmluvy na svoje náklady odstrániť odpad, ktorý je výsledkom jeho činnosti pri vykonávaní diela, a to najneskôr ku dňu začatia preberacieho konania.
7. Zhotoviteľ v plnej miere zodpovedá za bezpečnosť a ochranu zdravia osôb na stavenisku a je povinný zabezpečiť na vlastné náklady ich vybavenie ochrannými pomôckami v súlade s príslušnými právnymi predpismi.
8. Zhotoviteľ je povinný dodržiavať hygienické predpisy a zabezpečiť ich dodržiavanie všetkými zamestnancami a dodávateľmi zhotoviteľa.
9. Zhotoviteľ je povinný pred vykonaním diela skontrolovať materiál, technológie a dodávky iných subdodávateľov a preskúšať jeho, resp. ich úplnosť, vlastnosti, použiteľnosť a funkčnosť (prevádzkyschopnosť). Za prípadné nedostatky týchto materiálov, technológií a dodávok v celom rozsahu zodpovedá zhotoviteľ.
10. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.

Zhotoviteľ je povinný najneskôr ku dňu prevzatia staveniska predložiť objednávateľovi:

* 1. harmonogram prác (príloha č. 3 tejto Zmluvy);
	2. kontrolný skúšobný plán.
1. Zhotoviteľ sa zaväzuje vyzvať objednávateľa na kontrolu všetkých prác na diele, ktoré majú byť zakryté alebo sa stanú neprístupnými minimálne tri pracovné dni vopred. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu prác na diele pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác na diele, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác na diele, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác na diele, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce na diele neboli riadne vykonané, toto odkrytie bude vykonané na náklady zhotoviteľa. V prípade rozporu o kvalite a rozsahu vykonania stavebných prác na diele, zhotoviteľ požiada o písomné stanovisko projektanta - odborný autorský dohľad a stavebný dozor.
2. Zhotoviteľ sa zaväzuje vyzvať objednávateľa minimálne tri pracovné dni vopred na účasť na povinných skúškach, ktoré bude realizovať. O priebehu a výsledkoch predpísaných, resp. ocenených skúšok, je zhotoviteľ povinný vyhotoviť záznam, ktorí podpíšu všetci zúčastnení.
3. Kontrolu prác na diele za objednávateľa budú vykonávať oprávnené osoby objednávateľa, a to stavebný dozor objednávateľa a projektant - odborný autorský dohľad.
4. Zhotoviteľ je povinný odo dňa odovzdania staveniska viesť **stavebný denník** v súlade s § 46d stavebného zákona. Stavebný denník s dvomi prepismi bude obsahovať všetky skutočnosti, ktoré sa stali na stavenisku počas realizácie diela podľa tejto Zmluvy, najmä údaje o stavebných prácach na diele, o vykonaní štátneho stavebného dozoru, štátneho dozoru, dozoru projektanta nad vykonaním stavby/diela, odborného autorského dohľadu a o iných činnostiach ovplyvňujúcich stavebné práce na diele a priebeh stavby/realizácie diela. Stavebný denník počas vykonávania diela musí byť neustále na stavbe trvale prístupný, a to až do skončenia stavebných prác a odovzdania diela bez vád a nedorobkov. Zhotoviteľ je oprávnený viesť digitálny/elektronický stavebný denník v súlade s § 46d stavebného zákona a objednávateľ je povinný vedenie digitálneho/elektronického stavebného denníka akceptovať.
5. Objednávateľ je oprávnený sledovať obsah stavebného denníka a k zápisom pripojiť svoje stanovisko. Ak stavebný dozor objednávateľa so záznamom zhotoviteľa nesúhlasí, je povinný pripojiť k zápisu svoje vyjadrenie do troch dní. V opačnom prípade sa predpokladá, že s jeho zápisom súhlasí. To isté platí pre námietky zhotoviteľa voči zápisom objednávateľa. Objednávateľ má právo robiť si zo stavebného denníka fotokópie. Okrem stavbyvedúceho a stavebného dozoru má právo vykonávať zápisy v stavebnom denníku zástupca projektanta - odborný autorský dohľad.
6. Za celý priebeh výstavby/realizácie diela, za odborné a včasné vykonanie diela podľa tejto Zmluvy a za vedenie stavebného denníka je za zhotoviteľa zodpovedný hlavný stavbyvedúci: ....................................... , telefonický kontakt: ....................................... .
7. Stavebný dozor za objednávateľa bude vykonávať: ........................, telefonický kontakt: .......................................

1. V prípade, ak dôjde k zmene osoby stavbyvedúceho, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do troch pracovných dní odo dňa, keď uvedená zmena nastala.
2. Zmeny odsúhlasenej dokumentácie je zhotoviteľ oprávnený vykonať na základe záväzného stanoviska projektanta - odborného autorského dohľadu a stavebného dozoru, a to tak, aby tieto zmeny nemali vplyv na cenu diela a zároveň tieto zmeny je nevyhnutné bezodkladne oznámiť objednávateľovi, a to na adresu uvedenú v článku IV. ods. 3 tejto Zmluvy a musia byť ním odsúhlasené.

Pred začatím konkrétnych stavebných prác na diele bude objednávateľovi predložený plán kontrol a skúšok s uvedením kontrolných a preukazných skúšok. Preukazné skúšky budú vypracované akreditovanou skúšobňou pred začatím príslušných stavebných prác na diele. Kontrolné skúšky sa vykonávajú v skúšobných laboratóriách zhotoviteľa alebo na požiadanie stavebného dozoru v akreditovanom laboratóriu. Výsledky týchto skúšok budú bezprostredne po ich vykonaní odovzdávané stavebnému dozoru objednávateľa. Preberacie skúšky sa vykonajú za účasti stavebného dozoru objednávateľa a za účasti zhotoviteľa v rozsahu príslušných STN alebo ich ekvivalentov platných v krajinách EÚ. Úspešné vykonanie predpísaných skúšok je podmienkou odovzdania a prevzatia diela.

Kvalita použitých materiálov na diele sa dokladuje značkou CE v zmysle platných STN EN alebo ich ekvivalentov platných v krajinách EÚ a kvalita vykonávaných stavebných prác na diele certifikátom systému vnútropodnikovej kontroly. Pre stavebné práce na diele, na ktoré nie je vydaná harmonizovaná norma STN EN sa systém kvality potvrdzuje certifikátom kvality v zmysle normy ISO 9001: 2000 č. BE98/3192QA alebo ich ekvivalentov platných v krajinách EÚ.

1. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných zložiek, ktoré bude zvolávať oprávnená osoba objednávateľa minimálne raz za štrnásť (14) dní, resp. podľa osobitnej požiadavky. Zhotoviteľ je povinný zúčastňovať sa koordinačných porád, pokiaľ budú objednávateľom organizované.
2. Zhotoviteľ sa zaväzuje zabezpečiť, že stavebný odpad z miesta realizácie diela bude znovu použitý, recyklovaný, spracovaný alebo uložený environmentálnym spôsobom (v súlade so všetkými príslušnými právnymi predpismi), o čom predloží zhotoviteľ objednávateľovi doklad, a to najneskôr ku dňu začatia preberacieho konania. Doklad musí obsahovať množstvo vyvezeného odpadu, spôsob jeho spracovania, ako aj položkovite uvedené náklady s tým spojené.
3. Objednávateľ požaduje od zhotoviteľa uzatvorenie osobitných poistných zmlúv; **poistnú zmluvu na stavebno-montážne poistenie diela, tzv. CAR /EAR/ poistenie** a **poistnú zmluvu pre prípad zodpovednosti za škodu spôsobenú zhotoviteľom v súvislosti s výkonom stavebných prác v/na diele, resp. na časti diela**. Zhotoviteľ je povinný v súlade s touto Zmluvou a súťažnými podkladmi uzatvoriť poistné zmluvy podľa tohto odseku, ktorých originál/y predloží najneskôr ku dňu poskytnutia súčinnosti (alebo ich overenú kópiu na toto dielo), a to konkrétne:
4. **Stavebno-montážne poistenie diela**, tzv. CAR/EAR/ poistenie počas celej doby realizácie diela, pričom poistenie škôd spôsobených pri záručných prácach sa bude vzťahovať aj na zhotoviteľom protokolárne odovzdané časti diela objednávateľovi ako spolupoistenému, a to až do uplynutia 36 mesiacov odo dňa prevzatia diela objednávateľom. Zhotoviteľ sa zaväzuje uzatvoriť takúto poistnú zmluvu minimálne::
* v rozsahu poistenia hodnoty diela s DPH podľa tejto Zmluvy, vrátane krytia na všetky riziká/Allrisk (najmä krytie škôd na diele spôsobené poškodením, zničením, stratou, odcudzením častí diela, a i.) a
* v rozsahu poistenia okolitého majetku objednávateľa ako spolupoisteného vo výške poistnej sumy minimálne 100 000,- EUR (slovom: stotisíc EUR) a
* poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do diela, alebo slúžia k realizácii diela.

B. **Poistenie pre prípad zodpovednosti za škodu spôsobenú zhotoviteľom v súvislosti s výkonom, uskutočnením stavebných prác v/na diele, resp. na časti diela**, vo výške poistnej sumy 200 000,- EUR (slovom: dvestotisíc EUR), a to minimálne v rozsahu poistenia zodpovednosti zhotoviteľa a objednávateľa ako spolupoisteného za škody spôsobené na majetku objednávateľa a tretích osôb, a poistenia zodpovednosti za škody spôsobené pri odstraňovaní vád diela počas záručnej doby, vrátane pripoistenia regresných nárokov Sociálnej poisťovne a zdravotnej poisťovne pri pracovnom úraze.

1. Zhotoviteľ je povinný preukázať objednávateľovi za podmienok podľa tohto článku Zmluvy platné poistenia na všetky požadované riziká alebo prípadné/možné škody spôsobené činnosťou zhotoviteľa pri zhotovovaní diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k dielu.
2. Objednávateľ si vyhradzuje právo preskúmať obsah a podmienky uzatvorených alebo pripravovaných poistných zmlúv v zmysle tohto odseku Zmluvy. V prípade, že poistné zmluvy nebudú poskytovať požadované poistné krytie, je zhotoviteľ povinný do siedmich (7) kalendárnych dní od výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.
3. Uvedené povinnosti sa od zhotoviteľa vyžadujú pre celkové poistenie, pričom sa zhotoviteľ zaväzuje udržiavať v platnosti poistnú zmluvu/poistné zmluvy na toto dielo a na škody spôsobené činnosťou pri zhotovovaní diela počas celej doby platnosti a účinnosti Zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí zhotoviteľ v plnom rozsahu.
4. Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich zodpovednosti.

**Čl. VIII.**

**Prerušenie prác**

1. Zhotoviteľ je povinný cestou stavebného dozoru upozorniť objednávateľa na skutočnosti, ktoré môžu mať za následok prerušenie prác na diele.
2. Zhotoviteľ je povinný prerušiť práce na diele vždy, ak by pokračovanie v prácach spôsobilo v ďalšom období škodu alebo by bola ohrozená bezpečnosť pri práci alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem (najmä nepriaznivé poveternostné podmienky pre pokračovanie v stavebných prácach). O tom je povinný objednávateľa vyrozumieť, pričom je povinný objednávateľa informovať o dôvodoch prerušenia. Ak objednávateľ trvá na pokračovaní v prácach na diele, za škody, ktoré takéto pokračovanie spôsobí, v rozsahu doručeného vyrozumenia, zhotoviteľ objednávateľovi nezodpovedá.
3. Zhotoviteľ je povinný bez zbytočného odkladu písomne objednávateľa upozorniť na všetky **nedostatky**, **nesprávnosti alebo chyby (vady)** najmä Dokumentácie, inej dokumentácie predloženej mu objednávateľom, ktoré počas vykonávania diela výjdu najavo. Objednávateľ ak má po vyhodnotení oznámených nedostatkov, nesprávností alebo chýb (vád) za to, že pokračovaním v prácach na diele vznikne objednávateľovi škoda, prostredníctvom stavebného denníka bez zbytočného odkladu, najneskôr do 5 dní od upozornenia:
* preruší práce na diele, alebo jeho časti, a to až do času skončenia tohto prerušenia, ktorý objednávateľ zhotoviteľovi bez meškania oznámi,
* určí lehotu na odstránenie takýchto **nedostatkov**, **nesprávností alebo chýb (vád),**
* určí ďalší postup do doby odstránenia **nedostatkov, nesprávností alebo chýb (vád)** Dokumentácie alebo inej dokumentácie,
* pričom v prípade takéhoto prerušenia prác na diele sa lehota zhotoviteľa na odovzdanie diela podľa Zmluvy predĺži o čas, o ktorý sa kvôli prekážkam podľa tohto odseku objektívne dielo nevyhotovovalo (počet dní sa určí súčtom dní medzi oznámením objednávateľa o prerušení prác na diele až po deň, v ktorom oznámi objednávateľ zhotoviteľovi skončenie prerušenia).
1. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu diela alebo môže spôsobiť omeškanie zhotoviteľa s plnením termínov uvedených v harmonograme prác (príloha č. 3) alebo v článku IV. Zmluvy.
2. Zhotoviteľ je povinný spolupracovať pri riešení situácie, ktorá nastane podľa odsekov 2, 3 a 4 tohto čl. Zmluvy, a poskytovať objednávateľovi vyžiadanú súčinnosť, a to v prospech pokračovania realizácie diela.
3. Objednávateľ je oprávnený písomným oznámením zhotoviteľovi zastaviť realizáciu diela podľa tejto Zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii diela, s výnimkou prác, bez vykonania ktorých hrozí vznik bezprostrednej škody na diele alebo na majetku objednávateľa s výnimkou prác, ktoré objednávateľ uvedie v oznámení o zastavení realizácie diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie diela. Objednávateľ je povinný vznik dôvodu na zastavenie realizácie diela zhotoviteľovi preukázať.

**Čl. IX.**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväzku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy, alebo vzniknú nové požiadavky objednávateľa súvisiace s rozsahom diela podľa tejto Zmluvy (t. j. naviac práce) alebo ak nastanú iné skutočnosti nezávislé od vôle Zmluvných strán (vis maior), v dôsledku ktorých bude nevyhnutné upraviť práva a povinnosti Zmluvných strán dohodnuté v tejto Zmluve za účelom naplnenia účelu Zmluvy (t. j. odstraňovanie následkov vis maior). K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so zákonom o verejnom obstarávaní. Pre vylúčenie pochybností sa má za to, že naviac práce sú výlučne práce neobsiahnuté v Dokumentácii a/alebo vo Výkaze výmer, pričom prednosť pri identifikovaní naviac prác má výkresová časť Dokumentácie pred Výkazom výmer. Za naviac práce sa nepovažujú zmeny v množstvách ktorejkoľvek položky obsiahnutej v Dokumentácii a/alebo vo Výkaze výmer, zmeny v kvalite a iných vlastnostiach ktorejkoľvek položky obsiahnutej v Dokumentácii a/alebo vo Výkaze výmer (vrátane zmeny použitých zariadení a/alebo materiálov), ani akákoľvek iná zmena Diela, ktorú je nevyhnutné vykonať, aby bolo dielo tak, ako je vymedzené Dokumentáciou a Zmluvou, riadne dokončené.
2. Naviac práce je možné vykonávať iba na základe postupov upravených všeobecne záväznými právnymi predpismi (najmä, nie však výlučne, zákonom o verejnom obstarávaní) a súčasne iba na základe vopred Zmluvnými stranami podpísaných dodatkov k tejto Zmluve. Súčasťou takéhoto dodatku, predmetom ktorého bude vykonanie naviac prác, musí byť vyjadrenie zhotoviteľa o všetkých skutočnostiach, ktoré by v súvislosti s realizáciou naviac prác mohli ovplyvniť priebeh vykonania diela a vyvolať prípadné ďalšie naviac náklady, vrátane prípadného vyčíslenia úspor iných prác a výkonov na diele, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Všetky prípadné naviac práce budú riadne vyjadrené v aktualizácii Výkazu výmer (príloha č. 1) v neoddeliteľnej prílohe k dodatku k tejto Zmluve, ktorého predmetom bude dohoda zmluvných strán o prácach naviac. Takýto dodatok sú Zmluvné strany povinné uzatvoriť vopred, t. j. ešte pred tým, ako dôjde k realizácii naviac prác na diele, v opačnom prípade nesie náklady na naviac práce zhotoviteľ.
3. Vykonané naviac práce, pôvodne nezahrnuté v Rozpočte/Ocenenom Výkaze výmer (príloha č. 1), musia byť fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť alebo odoprieť žiadané výkony súvisiace s vykonaním diela podľa tejto Zmluvy. Zmeny a doplnky Zmluvy, resp. nové a zmenené položky, je potrebné vo faktúre uviesť samostatne a oddelene. Ak je predmetom naviac prác taký typ prác na diele, ktoré nie sú obsiahnuté vo výkaze výmer, zhotoviteľ takého práce ocení podľa jednotkových cien uvedených vo výkaze výmer za práce, ktoré sú svojou povahou najbližšie vykonaným prácam alebo podľa obvyklých trhových cien za rovnaký typ prác (CENKROS).

**Čl. X.**

**Využitie subdodávateľov**

1. Zoznam subdodávateľov je uvedený v prílohe č. 4 tejto Zmluvy. Zhotoviteľ ku každému subdodávateľovi zároveň predkladá doklad o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a doklad o zápise do registra partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**Zákon o RPVS**“) pre takéhoto subdodávateľa tento zápis vyžaduje. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela a súčasne predložiť doklad, že subdodávateľ spĺňa alebo najneskôr v čase začatia plnenia bude spĺňať podmienky účasti podľa § 32 ods. 1 písm. e) zákona o verejnom obstarávaní a doklad o zápise do registra partnerov verejného sektora, ak zákon o RPVS pre takéhoto subdodávateľa tento zápis vyžaduje.
2. Povinnosti uvedené v odseku 1. tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
3. Zhotoviteľ berie na vedomie, že pri vykonávaní diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.

**Čl. XI.**

**Odovzdanie a prevzatie diela**

1. Zhotoviteľ sa zaväzuje, že riadne zhotovené (vykonané) dielo podľa tejto Zmluvy, predovšetkým v rozsahu podľa článku III. ods. 1. Zmluvy a prílohy č. 1 a prílohy č. 2 Zmluvy, odovzdá objednávateľovi najneskôr v lehote podľa Čl. IV. ods. 1 bod 1.3. Zmluvy.
2. V prípade postupu podľa článku IV. ods. 2 tohto článku Zmluvy, sa musí vyhotoviť protokol o odovzdaní a prevzatí dokončenej časti diela pre každý stavebný objekt zvlášť. Ostatné ustanovenia tohto článku Zmluvy sa vzťahujú aj na postup podľa odseku 2 tohto článku Zmluvy s tým, že dielom sa rozumie aj jeho dokončená časť (stavebný objekt).
3. Zhotoviteľ je povinný objednávateľovi písomne oznámiť najmenej päť (5) dní vopred pripravenosť diela na jeho odovzdanie a prevzatie. Na základe tohto oznámenia si Zmluvné strany dohodnú časový postup preberacieho konania. Objednávateľ má právo oznámiť zhotoviteľovi, že odmieta začať preberacie konanie, a to z dôvodu absencie ktoréhokoľvek z dokladov uvedených v ods. 5 body 5.1. až 5.8 tohto článku Zmluvy. Ak objednávateľ právo podľa predchádzajúcej vety neuplatní, nemá takéto neuplatnenie žiaden vplyv na právo objednávateľa neprevziať dielo podľa ods. 6 a/alebo ods. 10 tohto článku Zmluvy.
4. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:

dve kópie stavebných denníkov,

dve vyhotovenia projektovej dokumentácie so zakreslením všetkých zmien podľa skutočného stavu, zoznam zariadení (vybavenia) spolu s certifikátmi o kvalite platnými v SR a návodmi na použitie,

doklady a testy od zabudovaných materiálov a technologických zariadení,

certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy,

doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela alebo jeho častí,

ďalšie doklady, ktoré sa vzťahujú na dielo podľa príslušných všeobecne záväzných právnych predpisov a technických noriem a na realizáciu práv a povinností súvisiacich s vykonaním diela podľa tejto Zmluvy,

doklady o uložení prebytočného materiálu zo stavby na oficiálnu skládku,

dokumentáciu priebehu výstavby/realizácie diela chronologicky zoradenú podľa jednotlivých stavebných objektov a položiek rozpočtu (fotografie, videozáznamy).

Doklady uvedené v bode 5.1. až 5.8. je zhotoviteľ povinný odovzdať v listinnej aj elektronickej forme.

Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v odseku 5. tohto článku.

O odovzdaní a prevzatí diela vyhotovia Zmluvné strany písomný protokol v troch (3) originálnych rovnopisoch. **Protokol o odovzdaní a prevzatí diela** bude obsahovať najmä vyhodnotenie akosti vykonaného diela, zoznam odovzdaných dokladov, fotodokumentáciu priebehu zhotovovania diela, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.

Ak dielo vykazuje drobné chyby/vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či dielo (príslušnú časť diela) prevezme s drobnými chybami/vadami alebo nedorobkami alebo ho neprevezme. Ak dielo prevezme, v protokole určí lehotu na odstránenie drobných chýb/vád alebo nedorobkov. O tom, či má dielo vady alebo nedorobky a aký majú vplyv na užívanie diela, rozhoduje objednávateľ.

Zhotoviteľ je pri preberacom konaní povinný zabezpečiť stavenisko tak, aby objednávateľ mohol vykonané dielo riadne prevziať a užívať. Stavenisko je zhotoviteľ povinný úplne vypratať do 2 dní odo dňa protokolárneho prebratia diela, ibaže sa Zmluvné strany dohodnú na ponechaní zariadení a technológií nutných na odstránenie prípadných reklamovaných vád a nedorobkov; takéto ponechané zariadenia a technológie vyprace zhotoviteľ najneskôr do 2 dní odo dňa potvrdenia zo strany objednávateľa osvedčujúceho riadne vybavenie reklamovaných vád a nedorobkov.

Objednávateľ je oprávnený odmietnuť prevzatie diela v prípade, ak dielo nie je vykonané v súlade so zmluvnými podmienkami alebo má závažné vady a nedorobky, a to až do ich odstránenia.

Riadnym odovzdaním diela (príslušnej časti diela), tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí diela, prechádza na objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá zhotoviteľ až do času riadneho odovzdania diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania diela na majetku objednávateľa a tretích osôb, ako aj za škodu na zdraví a živote osôb na stavenisku.

Vlastníkom zhotovovaného diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**Čl. XII.**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, dokumentácie, stavebných povolení a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve.
2. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá zákonným požiadavkám kladeným na dielo alebo jeho časť.
3. Záručná doba diela je **šesťdesiat (60) mesiacov** a začne plynúť po odstránení poslednej vady a nedorobku uvedenej v Protokole o odovzdaní a prevzatí diela.
4. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania diela, zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela.
5. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
6. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela zistené po odovzdaní diela, ak boli spôsobené porušením jeho povinnosti.
7. Objednávateľ je povinný oznámiť vadu (ďalej len **„reklamácia“**) bezodkladne po jej zistení. Zhotoviteľ je povinný do troch pracovných dní odo dňa nahlásenia reklamácie podľa tohto odseku vyjadriť sa k oprávnenosti, resp. neoprávnenosti reklamácie a svoje rozhodnutie bezodkladne oznámiť objednávateľovi.
8. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť do 10 dní odo dňa oznámenia reklamácie, ak sa zmluvné strany nedohodnú inak. Iný termín odstránenia vád si Zmluvné strany dohodnú písomne.
9. Ak zhotoviteľ oznámené (reklamované) vady neodstráni v lehote podľa odseku 8. tohto článku Zmluvy napriek tomu, že ich oprávnenosť bola objektívne zistená, je objednávateľ oprávnený dať ich odstrániť tretej osobe na náklady zhotoviteľa.
10. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a  za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
11. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa alebo pokynov od objednávateľa a:
12. ak zhotoviteľ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
13. ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.
14. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
15. Uplatnením nárokov z vád diela nie sú dotknuté nároky objednávateľa na zmluvnú pokutu, náhradu škody alebo na odstúpenie od Zmluvy.

**Čl. XIII.**

**Zmluvné pokuty**

1. Zmluvné strany sa dohodli na nasledovných zmluvných pokutách:
	1. v prípade omeškania zhotoviteľa s prevzatím staveniska od objednávateľa v lehote uvedenej vo výzve objednávateľa podľa Čl. VII. ods. 1 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	2. v prípade omeškania zhotoviteľa so začatím realizácie diela v lehote podľa Čl. IV. bod 1.1. Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	3. v prípade nedodržania termínov postupu prác na diele podľa harmonogramu prác (v zmysle prílohy č. 3 tejto Zmluvy), objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	4. v prípade porušenia/nesplnenia akejkoľvek povinnosti uvedenej v Čl. VII. ods. 6, 7 alebo 9 Zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každé jednotlivé nesplnenie/porušenie povinnosti, a to aj opakovane;
	5. v prípade nesplnenia/porušenia povinnosti zhotoviteľa podľa Čl. VII. ods. 12 Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	6. v prípade nesplnenia/porušenia povinnosti zhotoviteľa zúčastniť sa prostredníctvom stavbyvedúceho a prípadne ďalších na uvedený úkon splnomocnených zástupcov zhotoviteľa kontrolných dní zvolaných objednávateľom podľa Čl. VII. ods. 25, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé nesplnenie/porušenie povinnosti, a to aj opakovane;
	7. v prípade nesplnenia/porušenia akejkoľvek povinnosti zhotoviteľa pri vedení stavebného denníka podľa Čl. VII. ods. 17 Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé nesplnenie/porušenie povinnosti, a to aj opakovane;
	8. v prípade nesplnenia/porušenia povinnosti zhotoviteľa podľa Čl. VII. ods. 21 Zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	9. v prípade omeškania zhotoviteľa s predložením overenej kópie uzatvorenej platnej poistnej zmluvy/poistných zmlúv na dielo podľa Čl. VII. ods. 27 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny diela bez DPH** za každý, čo i len začatý deň porušenia/nesplnenia povinnosti, a to aj opakovane;
	10. v prípade nesplnenia/porušenia ktorejkoľvek povinnosti zhotoviteľa týkajúcej sa subdodávateľov alebo ich zmeny podľa Čl. X. ods. 1 tejto Zmluvy, vzniká objednávateľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti, a to aj opakovane;
	11. v prípade omeškania zhotoviteľa s predložením alebo doplnením bankovej záruky objednávateľovi podľa Čl. XV. tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny diela bez DPH** za každý, čo i len začatý deň porušenia/nesplnenia povinnosti, a to aj opakovane;
	12. za nedodržanie termínu dokončenia realizácie diela zhotoviteľom podľa Čl. IV. ods. 1.3. tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	13. v prípade nesplnenia/porušenia povinnosti podľa Čl. XI. ods. 5 tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	14. v prípade neodstránenia vád a/alebo nedorobkov diela vyplývajúcich z protokolu o odovzdaní a prevzatí diela v zmluvne dohodnutej lehote vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
	15. v prípade, ak zhotoviteľ neodstráni v dohodnutom termíne vady a/alebo nedorobky diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny diela bez DPH** za každý aj začatý deň omeškania, a to až do dňa úplného odstránenia týchto reklamovaných vád a nedorobkov;
	16. v prípade nevypratania staveniska v lehote podľa Čl. XI. ods. 9 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	17. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek zamestnancom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé porušenie a za každý, čo i len začatý deň nesplnenia/porušenia povinnosti;
	18. za nedodržanie kvalitatívnych parametrov stanovených STN a/alebo požadovanými dokumentáciou a/alebo ktoré boli zmluvnými stranami dohodnuté a ktorých nedodržanie bolo preukázané skúškami realizovanými odborne spôsobilými osobami, vzniká objednávateľovi nárok voči zhotoviteľovi na zmluvnú pokutu vo výške **0,1 % z ceny za dielo bez DPH** za každé jednotlivé nesplnenie/porušenie povinnosti, a to aj opakovane.
2. Zmluvné strany vyhlasujú, že považujú dohodnuté výšky zmluvných pokút uvedených v tomto článku Zmluvy za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
3. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť riadne a včas.

**Čl. XIV.**

**Osobitné ustanovenia**

1. Táto Zmluva zaniká :
	1. riadnym splnením všetkých práv a povinností zmluvných strán vyplývajúcich z tejto Zmluvy,
	2. písomnou dohodou Zmluvných strán, a to ku dňu uvedenému v dohode,
	3. jednostranným odstúpením od Zmluvy zo strany objednávateľa z titulu jej podstatného porušenia zo strany zhotoviteľa, ak:
		1. zhotoviteľ bez riadneho dôvodu odmietne prevziať stavenisko,
		2. zhotoviteľ včas nesplní akúkoľvek povinnosť, bez splnenia ktorej nie je možné začať vykonávať dielo,
		3. zhotoviteľ nezačne s realizáciou stavebných prác na diele podľa čl. IV. bod 1.1. tejto Zmluvy a/alebo bod 1.2. tejto Zmluvy v lehotách tam uvedených,
		4. zhotoviteľ je z dôvodov spočívajúcich na jeho strane v omeškaní s plnením ktoréhokoľvek postupového termínu realizácie diela uvedeného v harmonograme prác (príloha č. 3 tejto Zmluvy) o viac ako 7 kalendárnych dní,
		5. je na základe odborného posúdenia vykonávania diela zrejmé, že zhotoviteľ nedokáže zhotoviť dielo podľa termínov uvedených v harmonograme prác (príloha č. 3 tejto Zmluvy),
		6. zhotoviteľ neplní kvalitatívno - technické parametre a/alebo podmienky zhotovovania diela určené Dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a touto Zmluvou,
		7. zhotoviteľ je v omeškaní s dokončením realizácie diela podľa čl. IV. bod 1.3 Zmluvy o viac ako 10 kalendárnych dní,
		8. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení/vykonávaní diela,
		9. zhotoviteľ aj napriek upozorneniu objednávateľa, resp. oprávnenej osoby objednávateľa v primeranej lehote určenej na odstránenie vady diela, vadu diela neodstránil,
		10. objednávateľom oznámená vada diela je neodstrániteľná,
		11. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie min. 2 a viackrát),
		12. zhotoviteľ nesplní/poruší povinnosť/povinnosti stanovené v článku XIII. Zmluvy,
		13. zhotoviteľ opakovane nesplní/poruší povinnosť ustanovenú v článku VII. ods. 12 Zmluvy (opakovaným nesplnením/porušením sa rozumie nesplnenie/porušenie min. 2 a viackrát),
		14. zhotoviteľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno a primerané záujmy objednávateľa,
		15. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie,
		16. ak ktorékoľvek vyhlásenie zhotoviteľa uvedené v tejto Zmluve bude nepravdivé ku dňu uzatvorenia Zmluvy alebo sa takým stane počas realizácie diela.
	4. jednostranným odstúpením od Zmluvy zo strany zhotoviteľa, ak objednávateľ poruší Zmluvu podstatným spôsobom. Za podstatné porušenie tejto Zmluvy zo strany objednávateľa sa považuje omeškanie objednávateľa s úhradou faktúry o viac ako 30 dní.

**2.** Odstúpenie od Zmluvy nadobúda účinnosť dňom jeho doručenia druhej zmluvnej strane a ak nie je v tejto Zmluve v jednotlivých prípadoch výslovne dohodnuté inak, rozumie sa, že Zmluva sa zrušuje od tohto dňa (ex nunc) a nie od jej počiatku.

**3.** Odstúpením od Zmluvy zanikajú všetky práva a povinnosti Zmluvných strán okrem práv na náhradu spôsobenej škody a ušlého zisku, práv na zmluvné sankcie, iných práv a povinností vyplývajúcich z ustanovení tejto Zmluvy a zo všeobecne záväzných právnych predpisov o poskytovaní záruky a zodpovednosti za vady za tú časť diela, ktorá bola do dňa odstúpenia vykonaná, a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.

**4.** V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávania diela tak, aby objednávateľovi nevznikla žiadna škoda.

**5.** V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác na diele alebo ukončenia prác na diele a podľa skutočne preukázaných nákladov zo strany zhotoviteľa.

**6.** Ak dôjde k odstúpeniu od Zmluvy pre porušenie povinností zhotoviteľom, má objednávateľ nárok aj na náhradu nákladov, ktoré mu vznikli s obstaraním nového zhotoviteľa, ktorý dielo vykoná. V záujme zabezpečenia pokračovania prác na diele je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Čl. XV.**

**Bankové záruky**

1. Zhotoviteľ je povinný najneskôr ku dňu uzatvorenia (podpisu) Zmluvy odovzdať objednávateľovi bankovú záruku za riadne vykonanie diela podľa podmienok tejto Zmluvy (výkonová banková záruka) na zabezpečenie riadneho plnenia/splnenia diela, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka (ďalej len „**banková záruka**“).
2. Banková záruka bude vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v znení neskorších predpisov.
3. Banková záruka obsahuje záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10 % z ceny diela bez DPH v období medzi prevzatím staveniska a podpisom protokolu o odovzdaní a prevzatí celého diela.
4. Objednávateľ je oprávnený použiť bankovú záruku alebo jej časť v prípade, ak zhotoviteľ:
	1. poruší/nesplní niektorú svoju zmluvnú povinnosť vyplývajúcu z tejto Zmluvy,
	2. nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä, ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu.
5. V prípade využitia bankovej záruky alebo jej časti objednávateľom, bude zhotoviteľ bez zbytočného odkladu povinný doplniť bankovú záruku do plnej výšky, t. j. 10 % z ceny diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia Zmluvy sa banková záruka vráti zhotoviteľovi do 15 dní po odovzdaní a prevzatí ukončeného diela.
6. Zhotoviteľ je povinný najneskôr ku dňu podpísania protokolu o odovzdaní a prevzatí diela odovzdať objednávateľovi záručnú listinu - doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady (a nedorobky) diela podľa tejto Zmluvy alebo v súvislosti s ňou, a to vo výške 5 % z ceny diela bez DPH; plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z bankovej záruky) (ďalej len “**garančná banková záruka**“). O uplatnení si nároku na plnenie z garančnej bankovej záruky voči banke objednávateľ zhotoviteľa bezodkladne informuje.
7. Garančná banková záruka musí trvať po celú záručnú dobu podľa tejto Zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej bankovej záruky objednávateľom doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

**a)** rozšírenie garančnej bankovej záruky na jej pôvodnú výšku alebo

**b)** zriadenie novej garančnej bankovej záruky, pričom zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

1. Obsahom garančnej bankovej záruky musí byť okrem iného aj záväzok banky vystavujúcej garančnú bankovú záruku predĺžiť platnosť garančnej bankovej záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.

*Pozn.: Verejný obstarávateľ (objednávateľ) bude akceptovať aj poistenie záruky alebo zloženie realizačnej zábezpeky na účet verejného obstarávateľa (objednávateľa), tieto „alternatívne“ zabezpečovacie nástroje budú použité na rovnaký účel ako banková záruka, pričom zmluva o dielo bude v tomto bode pred jej podpisom upravená podľa toho, ktorý zabezpečovací nástroj zhotoviteľ zvolí.*

**Alternatíva v prípade zábezpeky:**

1. Zhotoviteľ predložil najneskôr ku dňu podpisu zmluvy doklad o zložení finančných prostriedkov na účet objednávateľa, slúžiacich ako zábezpeka na riadne vykonanie diela (ďalej len „**realizačná zábezpeka**“).
2. Zhotoviteľ súhlasí s tým, že realizačná zábezpeka bude slúžiť na uspokojenie objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa vzniknutej v priebehu realizácie diela podľa Zmluvy alebo v súvislosti s ňou, a to vo výške 10 % z ceny diela bez DPH, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka.
3. Objednávateľ si v lehote pätnásť (15) dní po doručení písomného oznámenia zhotoviteľovi uplatní akúkoľvek sumu z realizačnej zábezpeky až do výšky 10 % z ceny diela bez DPH, a to v období odo dňa podpisu preberacieho protokolu/zápisu o odovzdaní staveniska do dňa vrátenia realizačnej zábezpeky na účet zhotoviteľa podľa Zmluvy.
4. Objednávateľ je povinný realizačnú zábezpeku v lehote najneskôr do pätnásť (15) dní po podpise protokolu o odovzdaní a prevzatí diela vrátiť zhotoviteľovi prevodom na účet zhotoviteľa uvedený v záhlaví tejto zmluvy.
5. Zhotoviteľ predloží najneskôr ku dňu podpísania protokolu o odovzdaní a prevzatí diela doklad o zložení finančných prostriedkov na účet objednávateľa, slúžiacich ako zábezpeka na vady (a nedorobky) diela zistené po odovzdaní diela (ďalej len „**garančná zábezpeka**“).
6. Zhotoviteľ súhlasí s tým, že garančná zábezpeka bude slúžiť na uspokojenie objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela  zistené po odovzdaní diela, a to vo výške 5 % z ceny diela bez DPH, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka.
7. Objednávateľ si v lehote pätnásť (15) dní po doručení písomného oznámenia zhotoviteľovi uplatní akúkoľvek sumu z garančnej zábezpeky až do výšky 5 % z ceny diela bez DPH, a to v období odo dňa prebratia diela v súlade s touto Zmluvou až do dňa nasledujúceho po dni uplynutia záručnej doby podľa Zmluvy.
8. Objednávateľ je povinný garančnú zábezpeku vo výške k času uplynutia záručnej doby na Dielo v lehote najneskôr do pätnásť (15) dní od uplynutia záručnej doby na dielo vrátiť zhotoviteľovi prevodom na účet zhotoviteľa uvedený v záhlaví tejto zmluvy.
9. Objednávateľ je oprávnený použiť zmluvnú (realizačnú a garančnú) zábezpeku alebo jej časť v prípade, ak zhotoviteľ:
	1. poruší/nesplní niektorú svoju zmluvnú povinnosť vyplývajúcu z tejto Zmluvy,
	2. nesplní povinnosť uhradiť peňažné záväzky vrátane zmluvných pokút a sankcií za nedodržanie/ nesplnenie/ porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržania termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu.
10. V prípade využitia zmluvnej zábezpeky alebo jej časti objednávateľom, bude zhotoviteľ bez zbytočného odkladu povinný doplniť zmluvnú zábezpeku do plnej výšky, t. j. 10 % z ceny diela bez DPH pri realizačnej zábezpeke a 5 % z ceny diela bez DPH pri garančnej zábezpeke, a to najneskôr do pätnásť (15) dní od doručenia výzvy objednávateľa na jej doplnenie. Doplnením zmluvnej zábezpeky podľa predchádzajúcej vety sa rozumie zloženie finančných prostriedkov na účet objednávateľa tak, aby celková suma takto doplnenej zmluvnej zábezpeky dosiahla minimálne stanovenú hodnotu z ceny diela bez DPH\*.

\*Pozn.: použije sa podľa toho, či zhotoviteľ predloží bankovú záruku/poistenie záruky alebo zloží finančné prostriedky na účet verejného obstarávateľa (objednávateľa).

**Čl. XVI.**

**Záverečné ustanovenia**

1. Táto Zmluva nadobúda platnosť dňom jej podpisu obidvomi Zmluvnými stranami a účinnosť po kumulatívnom splnení nasledovných podmienok:
2. dňom nasledujúcim po dnizverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej ako „**zákon o slobode informácií**“),
3. prijatím rozhodnutia o schválení žiadosti o príspevok na projekt podpory športu: „*Obnova športového areálu pri Gymnáziu Ľudovíta Štúra Zvolen*“, podľa ktorého budú stavebné práce za predmetnú stavbu považované za oprávnený náklad (schválené v rámci vyhodnotenia schvaľovacieho procesu tohto projektu),
4. Akékoľvek zmeny alebo doplnenia tejto Zmluvy je možné robiť len písomne, očíslovanými dodatkami, schválenými a riadne podpísanými obidvomi Zmluvnými stranami, a to v súlade so zákonom o verejnom obstarávaní a ustanoveniami ostatných aplikovateľných právnych predpisov účinných na území Slovenskej republiky.
5. Práva a povinnosti neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
6. Táto Zmluva je vyhotovená v šiestich (6) rovnopisoch, pričom štyri (4) vyhotovenia obdrží objednávateľ a dve (2) vyhotovenia obdrží zhotoviteľ.
7. Zhotoviteľ vyhlasuje, že ku dňu podpisu tejto Zmluvy si ako partner verejného sektora splnil povinnosť zápisu do registra partnerov verejného sektora v zmysle Zákona o RPVS. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo Zákona o RPVS. Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia Zmluvy je jej podstatným porušením a zakladá právo objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške ceny za dielo dohodnutej podľa tejto Zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
8. Pokiaľ zhotoviteľ preukazuje splnenie podmienok účasti podľa § 34 zákona o verejnom obstarávaní inou osobou, je povinný plnenie, resp. jeho príslušnú časť touto treťou osobou aj realizovať.
9. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi, zhotoviteľ namietal alebo oznámil objednávateľovi pred podaním svojej ponuky do verejného obstarávania.
10. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak objednávateľ neurčí inak.
	1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:
11. dňom jej prevzatia adresátom – t.j. Zmluvnou stranou, ktorej sa písomnosť doručuje (ďalej aj ako „**adresát**“), alebo
12. dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo
13. dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú.
	1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky Zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.
	2. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:
14. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
15. vzájomne si písomne oznámiť všetky údaje, ktoré budú potrebné pre tento spôsob doručovania,
16. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 12 bod 12.1. alebo 12.2. tejto Zmluvy.
17. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
18. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.
19. Zhotoviteľ berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam zákona o slobode informácií, a preto tieto môžu podliehať povinnosti objednávateľa zverejniť ich alebo poskytnúť v súlade s týmto právnym predpisom; zhotoviteľ berie na vedomie, že objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Zmluvné strany dohody sa týmto zaväzujú, že budú dodržiavať povinnosti uložené Zmluvným stranám na základe nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny. Zmluvné strany sa zaväzujú, že osobné údaje, s ktorými sa oboznámia, nebudú okrem prípadov plnenia povinností vyplývajúcich z aplikovateľných všeobecne záväzných právnych predpisov bez predchádzajúceho súhlasu dotknutých osôb alebo iného spôsobilého právneho základu nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám
20. Zmluvné strany prehlasujú, že túto Zmluvu uzavreli slobodne, vážne, žiadna zo zmluvných strán nekonala v tiesni, omyle ani za nápadne nevýhodných podmienok, Zmluvu si zmluvné strany riadne prečítali, porozumeli jej obsahu a na znak súhlasu s touto Zmluvou ju podpisujú.
21. Zhotoviteľ sa zaväzuje strpieť výkon kontroly/auditu súvisiaceho s dodávkou tovaru, vykonaním diela a poskytovaním služieb kedykoľvek počas platnosti a účinnosti príslušnej zmluvy o príspevku na projekt podpory športu uzavretej objednávateľom ako prijímateľom príspevku za účelom financovania predmetných tovarov, diela a služieb, a to zo strany oprávnených osôb na výkon kontroly/auditu v zmysle príslušných právnych predpisov SR, najmä zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej zmluvy o príspevku na projekt podpory športu a jej príloh a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením Zmluvy, ktoré oprávňuje objednávateľa od Zmluvy odstúpiť. Zároveň sa zhotoviteľ zaväzuje vyjadriť k zisteným nedostatkom súvisiacim s realizáciou diela a spolupracovať na ich odstránení vzájomne dohodnutým spôsobom.
22. Neoddeliteľnými prílohami tejto Zmluvy sú alebo sa postupne stanú nasledovné prílohy:

Príloha č. 1: Rozpočet/Ocenený Výkaz výmer zhotoviteľa

Príloha č. 2: Projektová dokumentácia v elektronickej podobne na pamäťovom médiu

Príloha č. 3: Vecný a časový harmonogram postupu prác

Príloha č. 4: Zoznam subdodávateľov/Čestné vyhlásenie o nevyužití subdodávateľov

Príloha č. 5: Potvrdenie o vystavení bankovej záruky/poistenia záruky/ doklad o zložení realizačnej zábezpeky na účet

Príloha č. 6: Potvrdenie o zriadení transparentného bankového účtu zhotoviteľa

V Banskej Bystrici, dňa: ........................... V …………………, dňa: ........................

**Objednávateľ: Zhotoviteľ:**

Banskobystrický samosprávny kraj ..............................................

.................................................................. ...........................................................

Mgr. Ondrej Lunter, predseda

Banskobystrického samosprávneho kraja